einelti og áreitni
íslandsbanki leggur áherslu á að skapa umhverfi sem styður við almenna velferð starfsmanna. starfsumhverfið á að vera uppbyggilegt og laust við einelti og mismunun. allt starfsfólk, óháð kyni, á rétt á því að komið sé fram við það af virðingu og að það sæti ekki einelti, smánun, kynbundinni áreitni, kynferðislegri áreitni né ofbeldi af nokkru tagi. framangreind hegðun er aldrei liðin, hvorki af hálfu starfsmanna eða viðskiptavina.  hvað þýðir það fyrir þig sem starfsmann? þú kemur fram við aðra starfsmenn og viðskiptavini af virðingu, háttvísi og heiðarleika.  þú hafnar áreiti, mismunun og ósæmilegri hegðun.  þú beinir tilkynningu þar um í viðeigandi farveg teljir þú þig hafa orðið fyrir einelti, áreitni eða ofbeldi á vinnustaðnum eða verður vitni að slíku athæfi.
starfsmenn haga störfum sínum í samræmi við lög og reglur sem gilda um starfsemi bankans sem og þeim stefnum og reglum sem bankinn hefur sjálfur sett sér um starfsemi sína. starfsmenn þekkja og fylgja þeim lögum sem gilda um starfsemi bankans. hvað þýðir það fyrir þig sem starfsmann? þú þekkir viðeigandi lög, reglur og innri reglur bankans sem starfssvið þitt snerta.  þú tilkynnir viðeigandi aðila innan bankans ef þú verður var við brot eða hefur grun um brot á lögum, reglum og innri starfsreglum.  þú viðheldur þekkingu þinni á þeim skyldum sem gilda um starf þitt.  þú leitar til sérfræðinga ef þú ert í vafa um túlkun á lögum eða reglum í starfi þínu.